הוועדה המשותפת לוועדת הפנים ולוועדת הכלכלה לדיון בהצעת חוק הליכי תכנון ובנייה, כנסת 18, פרוטוקול מספר 7, 2011-07-20 17:30

כרמל שאמה-הכהן: אנחנו פותחים ישיבה של הוועדה המשותפת לפנים וכלכלה בעניין חוק התכנון להאצת הבנייה לפי בקשה לרביזיה שהגשתי בעקבות דיונים מאוחרים לאחר נעילת החוק.

כרמל שאמה-הכהן: הנקודה, שלא היינו רגועים במאה אחוז לגביה.

כרמל שאמה-הכהן: הצלחנו לקיים פגישה עם ראש הממשלה בעניין יחד עם יושב ראש הכנסת, ויש הסכמה מלאה שאני מקווה שתתבטא גם בהסכמה פה של חברי הכנסת, לתקן את סעיף 27(א), זה הסעיף שעוסק בכמה זמן יש לקבלן מרגע שהוא זוכה במתחם עד שהוא מוגדר כמי שהחל בבנייה והחל בעבודות הבנייה.

כרמל שאמה-הכהן: היתה הצעת חוק ממשלתית על שלוש שנים וחצי.

כרמל שאמה-הכהן: זה מה שאישרנו.

כרמל שאמה-הכהן: אני מציע לפתוח את הסעיף ולהוריד את זה לשנתיים וחצי.

כרמל שאמה-הכהן: לקצר את זה בשנה.

כרמל שאמה-הכהן: זה היה שלוש וחצי.

כרמל שאמה-הכהן: אנחנו מצביעים עכשיו על הבקשה לדיון מחדש.

כרמל שאמה-הכהן: מי בעד הבקשה לדיון מחדש?

כרמל שאמה-הכהן: הצבעה בעד - רוב נגד – אין נמנעים – אין הדיון נפתח

כרמל שאמה-הכהן: הצגתי את השינוי שאני מציע.

כרמל שאמה-הכהן: לעניין השאלה שלך, סעיף 27(ג) אומר במפורש: "לא הוחל הביצוע תוכנית בתוך התקופה האמורה בסעיף קטן (א), לא יפקע תוקפה".

כרמל שאמה-הכהן: זה נכון, אולם "הוועדה המחוזית הרגילה תהיה רשאית לשנות את התוכנית, להתלותה או לבטלה".

כרמל שאמה-הכהן: יש אפשרות אפילו של ביטול.

דב חנין: קודם כל אדוני היושב ראש, אני מודה לך על כך שביקשת את הרביזיה ופתחת את הסעיף בנושא הזה, ואני גם מודה לך על כך שניהלת את ההידברות עם ראש הממשלה והבאת לשיפור מסוים.

דב חנין: אין שום ספק שזה יותר טוב מהמצב הקיים.

דב חנין: אני לא מתספק בו ואני אגיד לכם למה אני לא מסתפק בו, כי אנחנו רוצים חוק להאצת בנייה, והמטרה היא לא להאצת תכנון, אלא להאצת בנייה.

דב חנין: כשאנחנו מדברים על תכנון אנחנו סופרים לפי ימים ולפי שעות.

דב חנין: אם זה לא עומד בשעות, אז לא בסדר.

דב חנין: כשאנחנו מדברים על בנייה על ידי הקבלנים, אנחנו עוברים לשנים, אבל אם הקבלנים לא עושים במהלך שנים שום דבר, אז הכול בסדר.

דב חנין: אני חושב שיש פה איזה שהיא חוסר פרופורציה בין הדרישות שלנו מהמערכת התכנונית לבין הדרישות שלנו מהיזמים הפרטיים, לכן ההצעה שלי בשלב הזה לאחר שנפתח הסעיף, אני מציע שבסעיף קטן (א) אנחנו נקבע מסגרת של שנה שבה צריך 20% מעבודות התשתית.

דב חנין: זה לא כל כך הרבה.

דב חנין: 20% מעבודות התשתית.

דב חנין: עוד לא לבנות דירות, עוד לא שום דבר, אבל שנה ל-20% מעבודות התשתית, אני חושב שזה המינימום.

דב חנין: הדבר השני שאני מציע, אדוני היושב ראש, זה שאלה מה קורה אם לא עושים, אם לא עשה כלום, לא בנה 20% מהתשתיות?

ציון פיניאן: וגם לא מכר.

ציון פיניאן: אם לא מכר, יש לנו בעיה.

דב חנין: אז קודם כל אני חושב שאתה פה מעלה סוגיה שונה, חבר הכנסת פיניאן וצריך להתייחס אליה.

דב חנין: אני אומר מבחינת המבחן שהחוק מציע, של ה-20%, אחרי שלוש וחצי שנים ותיכף נדבר על המצב של המכירה, שאני בעד להתחשב בה.

דב חנין: אם הוא לא בנה 20% מהתשתית בתוך שנתיים וחצי, אני מציע שתוקפה של התוכנית יפקע, אבל אני מציע שיהיה שסתום ביטחון הפוך מה שיש כאן.

דב חנין: ואולם הוועדה המחוזית תהיה רשאית להאריך את תוקף התוכנית או להתלותה כפי שתקבע.

דב חנין: עוד הערה אחת שהיא נכונה, אני חושב בהמשך לדברים של חברי הכנסת אדרי ופיניאן.

דב חנין: אני חושב שהם מעלים שיקול נכון.

דב חנין: אני מציע שאולי קריטריון חילופי נקבע שאם נמכרו במתחם דירות מגורים, גם זה ייחשב כקריטריון לא להפקעתה המיידית של התוכנית.

דב חנין: אני מקבל את זה.

דב חנין: אנחנו לא יכולים ליצור מצב, עמיתיי חברי הכנסת, שאנחנו פה יוצרים בנק של תוכניות שנמכרות בהליך פרוע והן נשארות לנצח.

דב חנין: אז מה עשינו?

כרמל שאמה-הכהן: תודה רבה לך.

כרמל שאמה-הכהן: חבר הכנסת יעקב אדרי.

יעקב אדרי: אני בעד השנתיים וחצי, אין לי בעיה עם זה, רק אני חושב שקבלן, רצינותו של קבלן נמדדת בזה שהוא לא רק מוכר את הדירות על הנייר אלא גם עובד.

יעקב אדרי: הנושא של תשתיות הוא הגיוני.

כרמל שאמה-הכהן: רגע, דבר אחד רק שתשימו לב, יכול להיות שטעיתי במשהו.

כרמל שאמה-הכהן: השנתיים וחצי מתחיל מיום אישורה של התוכנית, לא מיום השיווק.

כרמל שאמה-הכהן: אישור התב"ע לוקח זמן עד שהמנהל משווק, המדינה משווקת, וזה כבר גם נכלל בתוך השנתיים וחצי, ואותו קבלן גם צריך להוציא מכרזים לקבלני משנה ותכנון והיתר.

יעקב אדרי: הרצינות שלו נמדדת בזה שהוא כבר התחיל לעבוד על תשתיות, אני לא מדבר על הבנייה.

כרמל שאמה-הכהן: תבינו, זה מתחמים של 200 יחידות מינימום.

כרמל שאמה-הכהן: במינימום שווי המתחם הזה הוא בערך 100 מיליון שקל.

כרמל שאמה-הכהן: בן אדם ששם 100 מיליון שקל ועוד 20% מעלות הפיתוח, לא ישחק עם מועד הבנייה.

כרמל שאמה-הכהן: האינטרס שלו לפני המדינה ולפני כולנו, לסיים את זה כמה שיותר מהר.

כרמל שאמה-הכהן: הריבית היא כבר לא אפסית במשק.

נסים זאב: רישיון לחפירה ניתן באופן נפרד גם אם אין רישיון להתחלת הבנייה.

נסים זאב: לכן אני אומר ,זה המינימום המתבקש, 20% של תשתיות.

נסים זאב: זה אפשר לקבל את הרישיון ממש בצורה עיוורת דרך הוועדה.

יעקב אדרי: אז זה קל וחומר, אין בעיה פה של לתת את ההיתר מהר.

קריאה: אני חושב ששנתיים וחצי שהקצבת, אדוני היושב ראש, זה בהחלט בסדר גמור.

קריאה: אני אומר לך, אפילו 20% של תשתיות זה לא הרבה.

קריאה: צריך מעבר לזה.

קריאה: אם אנחנו מדברים באמת על להריץ תוכניות, 20% זה כלום.

יעקב אדרי: הקבלנים אגב, האינטרס שלהם שיתנו להם להתחיל בעבודות פיתוח לפני האישורים וההיתרים של הבנייה, הרבה קבלנים נוהגים כבר להתחיל בעבודות פיתוח.

יעקב אדרי: הם מבקשים אישור מיוחד, מקבלים את האישור להעלות על הקרקע בנפרד מהבנייה כי זה לוקח זמן עד שהם עומדים בכל התנאים.

חמד עמאר: אדוני היושב ראש, אנחנו מדברים על תשתיות.

חמד עמאר: אנחנו לא מדברים על התחלת בנייה.

חמד עמאר: אתה מדבר על 100 מיליון ואתה עושה את החישוב, זה מעט.

חמד עמאר: אני חושב שצריך ללכת על 30% וככה אותו קבלן יודע, אם הוא כבר התחיל להשקיע, הוא צריך להתחיל לבוא לעבוד ולרוץ כדי להגיע לבנייה, כי אנחנו לא מדברים על 30% בנייה, 20% בנייה.

חמד עמאר: אנחנו מדברים על 20% תשתיות.

חמד עמאר: 20% תשתיות, הוא יכול לעבוד שם שבועיים-שלושה ולהגיד לך, זה 20%.

חמד עמאר: מי בא למדוד את ה-20%?

חמד עמאר: אם זה 20% או 30%?

חמד עמאר: ועדה לתכנון ובנייה תבוא לבדוק?

כרמל שאמה-הכהן: חבר הכנסת מיכאלי, בבקשה.

אברהם מיכאלי: אני חושב שבאמת זאת התחשבות גם בהערות שהוגשו לנו גם אחרי.

אברהם מיכאלי: גם תוך כדי הדיון וגם אחרי.

אברהם מיכאלי: אפילו הבוקר היתה שאילתא דחופה בעניין הזה.

כרמל שאמה-הכהן: אני עניתי עליה.

אברהם מיכאלי: אני מבין שאנחנו קשובים באמת להערות של כל החברים פה.

אברהם מיכאלי: אין פה עניין פוליטי בעניין הזה.

אברהם מיכאלי: כולם רוצים להאיץ.

אברהם מיכאלי: שר הפנים הבוקר במליאת הכנסת תמך בזה.

אברהם מיכאלי: הוא אמר, אני רוצה כל מה שניתן להאיץ, להאיץ את כל התוכנית הזאת.

כרמל שאמה-הכהן: תודה רבה.

כרמל שאמה-הכהן: עוד מישהו מעוניין לדבר?

כרמל שאמה-הכהן: נציגי הממשלה?

גבי גולן: כן, אני רק רוצה לומר ממש בשלושה משפטים, שראש הממשלה הנחה אותנו להוריד את הזמן לשלושים חודשים.

גבי גולן: זה זמן, פשוט לוחצים את כל מוסדות הממשלה לעבוד בזמנים בלתי אפשריים.

גבי גולן: אחרי שיושב ראש הוועדה, ראש הממשלה, שר הפנים ויושב ראש הכנסת יחד החליטו ללחוץ את הממשלה עד הסוף, שאלו אותי מהו הזמן המינימלי ביותר שאפשר ללחוץ את כל המוסדות, ואני רוצה עוד פעם לומר לכם רבותיי, מאושרת תכנית.

גבי גולן: צריך לעשות את כל תוכניות הפיתוח, צריך להגיע לסיכום עם ראש הרשות המקומות, צריך להוציא מכרזים, גם מכרזי קרקע.

גבי גולן: מבחינתנו, אנחנו חייבים לעבוד במסגרת הקיימת עם מכרזים.

גבי גולן: אם יש הצעה לעבוד באופן שבו נוטשים את כל המסגרת הקיימת, אין מכרזים, אין שום דבר, אנחנו לא מציעים את זה ואנחנו גם לא מכירים היום בשנת 2011 עבודה במתכונת כזאת.

גבי גולן: לכן אנחנו מבקשים מחברי הכנסת לאשר את השלושים חודש, ואני אומר עוד פעם, משרדי הממשלה ידחסו את עצמם ויעמדו בזמנים האלה.

חמד עמאר: אנחנו לא מדברים על שלושים חודש.

חמד עמאר: אני מדבר על 30% מהתשתיות.

חמד עמאר: במקום שיביא שני כלים, יביא חמישה כלים.

חמד עמאר: ברגע שהוא התחיל לעבוד, אם הוא מסוגל להגיע ל-20%, הוא מסוגל להגיע ל-30% אם נלחץ אותו.

חמד עמאר: אני חושב שזה לא כזה משהו שקשה מאוד לבצע וצריך לתת לכל המערכות לעבוד בנון סטופ.

חמד עמאר: יותר כלים, יותר אנשים יעבדו בשטח.

חמד עמאר: יהיה לך תוצאה של 30%.

כרמל שאמה-הכהן: חבר הכנסת ציון פיניאן.

ציון פיניאן: בנושא הזה של שנתיים וחצי, אני הייתי מוריד את זה אפילו לשנתיים, אבל בנושא של התחלות בנייה זה גם משדר תקווה לכל האזרחים.

ציון פיניאן: בין 20 ל-30 אחוז זה הרבה.

ציון פיניאן: אם אתה נותן היתר בנייה והקבלן לא מבצע, אז זה חבל על הזמן, אין אמינות.

ציון פיניאן: הנושא הזה של 30%, זה הרבה מאוד וזה טוב, זה כדאי.

ציון פיניאן: זה משדר גם תקווה ומשדר גם אמינות, שהקבלן בא לבנות, לא בא כדי לחכות עם הקרקע שהיא תעלה בעוד שנה-שנתיים.

גבי גולן: אני רוצה עוד פעם להזכיר, חברי הוועדה, מאיפה נגזרו ה-20% האלה.

גבי גולן: בעבודות פיתוח בשלב הראשון עושים כ-20% מהעבודות ואז נכנסים הקבלנים לשטח, בונים את הדירות.

גבי גולן: כאשר את השלמת הפיתוח עוד 80%, עוד פעם אני מדבר בממוצעים, עושים רק לאחר שהבנייה מתקדמת, כי לא ישימו את המדרכות או לא יבנו את התאורה לפני שגמרו את הבנייה, כי עד סוף הבנייה לא יישארו שם לא מנורות ולא מדרכות.

גבי גולן: לכן קצב ביצוע התשתיות, בשלב הראשון מבצעים כ-20%.

גבי גולן: אז מתחילים לבנות את כל הבניינים ובמקביל משלימים את הפיתוח.

גבי גולן: לכן אני אומר עוד פעם, אני מבקש מחברי הכנסת לא להעלות את הרף הזה של ה-20%.

גבי גולן: זה ממוצע.

גבי גולן: כפי שהוזכר פה, זה הרבה כסף.

גבי גולן: אף אחד לא ישים 6 מיליון שקל באדמה ואחרי זה יעצור וילך הביתה לחשוב איך הוא מתקדם.

כרמל שאמה-הכהן: ממש שקלתם?

כרמל שאמה-הכהן: כלומר, אם מישהו חורג ומגיע לזמן הזה, כלומר עובר את השלוש וחצי, עכשיו זה יהיה שנתיים וחצי, להטיל גם סנקציה כספית?

כרמל שאמה-הכהן: המנהל הרי עושה את זה היום.

כרמל שאמה-הכהן: הוא נותן לו גזר או מקל בפרויקטים שהוא משווק.

כרמל שאמה-הכהן: למה לא לשים פה קנס, אם מישהו חרג?

גבי גולן: קנס על מי, על המדינה?

כרמל שאמה-הכהן: לא.

כרמל שאמה-הכהן: מי שחרג.

גבי גולן: אבל מי שעושה את התשתיות זו המדינה.

גבי גולן: המדינה או הרשות המקומית.

כרמל שאמה-הכהן: לא, לא, הכוונה אם האיחור הוא באשמת הקבלן.

כרמל שאמה-הכהן: יכול להיות שהקבלן לא מעביר כסף למדינה עבור הפיתוח, לא יודע מה.

גבי גולן: לא, זה לא קורה.

כרמל שאמה-הכהן: אין מצב לעולם שהעיכוב נגרם על ידי היזם או הקבלן?

גבי גולן: אני אסביר.

גבי גולן: הרי העברת הכסף, תשלום הפיתוח נעשה שישים יום אחרי שהוא זכה במכרז.

גבי גולן: אם הוא לא מעביר את הכסף, המכרז שלו פוקע, הולכים לבא בתור, כך שאני אומר עוד פעם, זה סנקציה, זה לוח זמנים כמעט בלתי אפשרי.

כרמל שאמה-הכהן: אז לוח הזמנים הזה מכוון רק כלפי המדינה?

גבי גולן: כלפי המדינה.

כרמל שאמה-הכהן: אך ורק?

גבי גולן: לא אך ורק.

דב חנין: איפה הבניינים?

דב חנין: הרי בסוף מדובר על דירות.

דב חנין: אולי נקבע מנגנון שמתייחס לדירות?

חמד עמאר: אנחנו נראה 20% תשתיות ולא נראה בתים.

דב חנין: לא נראה בתים.

גבי גולן: אמרתי שמנגנון הבנייה מתבצע על ידי מנהל מקרקעי ישראל כאשר המדינה היום נותנת פרס של 15% מגובה הזכייה שלו בקרקע אם הוא מצליח ובונה כמות מסוימת של דירות בתוך 36 חודשים, זאת אומרת מוסר את הדירות האלה ויש מנגנון של קנס אם הוא לא מתחיל בסך מסוים של הבנייה תוך תקופה מסוימת.

גבי גולן: כמובן שזה גמיש בהתאם לתוכניות ובהתאם למכרזים.

גבי גולן: המנגנון הזה עובד.

גבי גולן: אנחנו מפעילים אותו.

כרמל שאמה-הכהן: אוקיי.

כרמל שאמה-הכהן: כן, חבר הכנסת מקלב.

אורי מקלב: אני חושב שבכל אופן, בסופו של דבר נוצר כאן בלבול בסעיף הזה לגבי 20%.

אורי מקלב: ה-20% שאנחנו הבנו לכל אורך הדרך, מדובר על 20% מהזוכה בעצמו במכרז.

אורי מקלב: בעצם הנוסח של החוק הזה מדבר על התכנית.

אורי מקלב: התכנית יכולה לדבר על 3,000 יחידות דיור כשמתוכן יזכו באמת שלושים קבלנים גם כן.

אורי מקלב: אתה אומר, מר גולן, שאף אחד לא ישקיע 6 מיליון.

גבי גולן: לא, אמרתי מינימום.

אורי מקלב: אז מתברר שהממשלה היא המינימום הזה.

אורי מקלב: הממשלה יכולה להשקיע הרבה יותר מ-6 מיליון ולא יהיה אכפת לאף אחד.

אורי מקלב: לכן אין כאן שום סנקציה.

אורי מקלב: אם אתה רוצה לבדוק את הממשלה, באמת הממשלה היא זו שבודקת את עצמה, כי אם ראש הממשלה ושר הפנים עשו 20% מהתשתיות, הפירוש הוא הפיתוח הכללי של השטח, ואנחנו רוצים לראות שאחרי שבאמת נמצא קבלן שזכה, איפה הוא נמצא במתחם הזה?

אורי מקלב: אנחנו בטוחים שהוא חייב להתחיל בעבודה, ואיפה המנגנון, שאם לא, אז מתבטלת הזכייה שלו.

אורי מקלב: מה ימצא?

אורי מקלב: שיבוא גם קבלן ויגיד, זה שזכה במכרז, מה אתם רוצים?

אורי מקלב: יש כאן פיתוח באזור, נעשה פיתוח של 20%.

אורי מקלב: איפה כתוב שגם ה-20% צריך להיות אצלו במתחם שהוא קיבל?

אורי מקלב: אין כאן ירידה שהתוכנית צריכה, כדי שהיא תיקלט ותתחיל הספירה שהוא תחול, מישהו צריך שם באזור לעשות 20% של הפיתוח.

אורי מקלב: הפירוש הוא כאילו שאנחנו יודעים שאם מישהו עושה את הפיתוח, זה הממשלה, זה המנהל שעושה את הפיתוח, ואחר כך רק נכנסים הקבלנים בעצמם ועליהם אין שום התייחסות בכל הנושא הזה.

יעקב אדרי: אדוני היושב ראש, יש לי עוד שאלה.

יעקב אדרי: לממשלה יש התחייבות להתחיל בלוחות זמנים מסודרים לגבי הפיתוח?

כרמל שאמה-הכהן: זה כתוב בחוק.

ניצן הורוביץ: אולי בסעיף שכתוב 20% מכלל עבודות התשתית, נכתוב 20% מכלל עבודות התשתית והבינוי.

ניצן הורוביץ: תוסיף את המילה בינוי, שיתייחס גם לדירות ולא רק למדרכות ותפתור את העניין.

כרמל שאמה-הכהן: אם זה כבר 20% מהתשתיות ויש בינוי, אז זה 100% מהתשתיות כמעט.

אברהם מיכאלי: אני מבין כרגע את הקושי שיש גם בהגדרה של ה-20%, כי אם לא נגדיר תשתיות, הקבלן לא יכול להיכנס לשטח.

אברהם מיכאלי: פה כתוב גם באותו סעיף שראש הממשלה ושר הפנים רשאים לקבוע כללים בדבר אופן חישוב שיעור עבודות התשתיות.

אברהם מיכאלי: זה גם צריך בכללים כנראה להגדיר בדיוק למה מתכוונים.

אברהם מיכאלי: אם נכניס פה כבר כרגע את היזמים, כרגע אין להם שום נגיעה לדבר.

דב חנין: יש הגדרה של תשתיות לצורך העניין?

אברהם מיכאלי: לא, יוגדרו בכללים גם מה יהיה.

דב חנין: איפה?

כרמל שאמה-הכהן: עבודות תשתית.

אורי מקלב: אדוני היושב ראש, עם 20% תשתיות הקבלן עוד לא יכול להיכנס.

כרמל שאמה-הכהן: זה המבחן לביצוע התשתיות.

כרמל שאמה-הכהן: אפשר להוסיף אחרי זה עוד תקופת זמן שזה מבחן להוצאת היתר בנייה?

גבי גולן: אני אומר עוד פעם, הוצאת היתר בנייה זה בידי הקבלן שזכה עם התנאים שקבע המנהל בעת זכייתו.

גבי גולן: אני אומר עוד פעם, הממשלה מעודדת החזר של 15% מעלות הקרקע למי שמזרז בנייה זה הרבה כסף.

גבי גולן: הקנס עולה עם הזמן, כלומר מובנה במכרז.

גבי גולן: זה ספציפי לגבי כל אזור.

גבי גולן: הרי בדימונה או בשדרות לא ניתן איזה שהוא קנס מאוד גדול כדי שלא לאבד את האופציה ולא לדחות עוד ועוד את הבנייה.

גבי גולן: אני מבקש לא להטיל על הממשלה משהו שלא בידיה.

כרמל שאמה-הכהן: הכוונה היתה למגבלה ואילוץ שנפעיל על היזם.

כרמל שאמה-הכהן: הוצאת היתר זה משהו שהיזם חייב בו.

גבי גולן: המגבלה הזאת, לא רק שהיא לא אפקטיבית, אלא יכולה לפעול כדי לעכב את הבנייה.

גבי גולן: הוא זכה בקרקע במחיר מסוים.

גבי גולן: ניכנס לשוק יורד, הוא מאבד את המוטיבציה להתחיל ולעבוד ויתחילו הקרקעות לחזור למדינה, הבנייה לא תתבצע.

גבי גולן: ככה יש סנקציה.

גבי גולן: הרי תמיד הוא יגיד, לא התחלתי בבנייה בגלל שמישהו אחר, העירייה לא נתנה רישיון, מכבאי אש הגיעו, המים לא היו בזמן.

גבי גולן: אין לו בעיה.

גבי גולן: ראינו לפני כעשר שנים מבול של החזרת קרקע למנהל ועצירת בנייה, בגלל שהיה שוק יורד, ובעצם קבלנים אחרים אחרי זה ניגשו למכרזים וזכו.

יעקב אדרי: איך אתה יודע שזה עוד פעם לא יהיה?

גבי גולן: על ידי זה שאני לא נותן לו אופציה להכשיל את הזכייה שלו.

דב חנין: מר גולן, אם אין בנייה, יש אינטרס לכולנו שהתכנית הזאת לא תישאר.

דב חנין: המטרה היחידה שאנחנו מסכימים בוועדה הזאת או הממשלה הסכימה או היא מבקשת מאיתנו להסכים לכל המהלך הזה, זה בכדי שתהיה בנייה.

דב חנין: אם אין בנייה, ברגע שאין בנייה, אין לנו אינטרס שאותן תוכניות שהן פחות טובות ברמה המקצועית, תישארנה קיימות בכלל.

דב חנין: אדוני היושב ראש, אני הולך בכיוון שאתה מציע.

דב חנין: יש פה עסקת חבילה.

דב חנין: מצד אחד היזם קיבל מהמדינה מתנה.

דב חנין: הוא קיבל מהמדינה תכנית בהליך מאוד מאוד מהיר, ושעוקף את כל המסלולים וכל התוכניות המחוזיות והכול.

דב חנין: הוא קיבל מתנה.

גבי גולן: היזם התחרה יחד עם כל השוק על מכרז מסוים.

גבי גולן: איזה מתנה הוא קיבל?

גבי גולן: היו"ר כרמל שאמה: אין הטבה ליזם.

גבי גולן: אין הטבה ליזם.

דב חנין: הוא מקבל הזדמנות.

דב חנין: היזם מקבל הזדמנות לבנות על קרקע שהתוכניות בה אושרו בהליך מזורז.

דב חנין: חלק מעסקת החבילה צריך להיות, אתה מקבל את ההזדמנות לבנות בהליך המזורז, הצד השני, אתה חייב לבנות בהליך המזורז.

אורי מקלב: אנחנו ניתן שני זמנים: השלושים חודש בשביל ה-20% וארבעים חודש לחלק מהתוכנית, ל-60% מהתוכניות ו/או בנייה.

אורי מקלב: אנחנו גם יודעים שחלק גדול מהמקומות, רק ההשקעה בתשתיות, אם צריך קירות תמך וכו', זה הרבה יותר מ-20%, ולכן אנחנו חושבים שגם את הממשלה אנחנו מלחיצים בנושא הזה, וגם אם מקומות שכן אפשר להכניס, אז הקבלנים כבר יכולים להתחיל.

אורי מקלב: אנחנו גם מכניסים את התוכנית ללוח זמנים שיותר מאיצים את הביצוע שלה.

גבי גולן: ככל שאנחנו שמים עוד ועוד תנאים, עוד ועוד דברים, החוק הופך להיות ליותר מסובך, יותר יירתעו מלקחת את המקרקעין האלה.

גבי גולן: אני אומר גם לדב חנין, מבחינת היזם, זה לא משנה לו באיזה הליכי תכנון עבר המכרז.

גבי גולן: מה זה אכפת לו?

גבי גולן: הוא קונה עגבניה שלא אכפת לו איפה גידלו אותה.

גבי גולן: אכפת לו איכותה.

גבי גולן: אכפת לו היכולת שלו למכור את הדירות האלה.

גבי גולן: ככל שאנחנו שמים מגבלות, פחות קבלנים יתחרו על המגרשים האלה, מהירות הבנייה תיעצר.

גבי גולן: חבל.

חמד עמאר: אני חושב שנושא של 30% תשתיות, אני בעצמי לקחתי חלקה מחיילים משוחררים.

חמד עמאר: כשאני קניתי את החלקה, התשתיות כמעט היו מוכנות הכול, ואנחנו נכנסנו ובנינו כשתשתיות מים היו נמצאים, תשתיות ביוב היה.

חמד עמאר: כבישים היו מוכנים.

חמד עמאר: אני חושב ש-20% זה נמוך.

חמד עמאר: אנחנו צריכים לשנות את זה ל-30%, וכך אותו קבלן צריך להתחיל לרוץ ואנחנו מזרזים את הנושא.

יעקב אדרי: גבי, זו בעיה גדולה מאוד.

יעקב אדרי: אני אומר לך שבשכונות האלה לא יהיה שום מבנה ציבור.

גבי גולן: ועוד איך יהיו.

יעקב אדרי: אלא אם כן הקבלן מחויב.

גבי גולן: כשהוא חותם עם הרשות המקומית על הפיתוח, בין היתר גם חותמים על הקמת חלק ממבני הציבור, כי חלק ממבני ציבור, מה שחובה, זה עובר דרך משרד החינוך.

יעקב אדרי: אני מבקש שיירשם בפרוטוקול שאין התייחסות לנושא של מבני ציבור.

יעקב אדרי: לא יהיו מבני ציבור.

יעקב אדרי: אין שום סנקציה, אין שום אחריות בשום דבר.

יעקב אדרי: זה הכול כללי.

יעקב אדרי: מי יבנה שם גני ילדים, מעונות יום?

יעקב אדרי: יהיו שכונות בלי מוסדות ציבור.

דב חנין: חבר הכנסת אדרי, מי יבנה שם בתי כנסת?

יעקב אדרי: גם בתי כנסת זה חשוב.

דב חנין: אין בתי כנסת בתוכניות הול"ליות.

יעקב אדרי: אני תומך בשנתיים וחצי.

יעקב אדרי: יחד עם זאת אני מתריע, אין תשובה למבני ציבור.

כרמל שאמה-הכהן: מר גולן, האם הממשלה מתנגדת באופן נחרץ להעלות את המספר מ-20 ל-25 ולגמור את הסיפור?

גבי גולן: תראה, אתם מחליטים.

גבי גולן: אני לא יכול להתנגד באופן נמרץ.

גבי גולן: אני רק אומר שזה יוריד מאיכותו של החוק.

כרמל שאמה-הכהן: בוא נגמור את זה ככה.

כרמל שאמה-הכהן: טוב, אנחנו משנים את הסעיף, אז גם בעוד שינוי שהוועדה הכניסה, שלא היה בהסכמה עם הממשלה, בהסכמה מראש שהושגה, ובכך נגמור את הסיפור של סעיף 27.

כרמל שאמה-הכהן: מי בעד השינוי?

כרמל שאמה-הכהן: אני מזכיר, משנים משלוש וחצי לשנתיים וחצי, ומ-20 ל-25.

כרמל שאמה-הכהן: מי בעד?

כרמל שאמה-הכהן: הצבעה בעד – 8 נגד – 2 נמנעים – 1 השינוי אושר יש לנו עוד בקשה לרביזיה.

כרמל שאמה-הכהן: אני התבשרתי שתהליך הניסוח ייקח עד תחילת שבוע הבא, כלומר עד שיושלם הניסוח.

דב חנין: אדוני, אני ביקשתי גם כשפתחת את סעיף 27, ביקשתי גם שינוי לסעיף ג'.

דב חנין: סעיף ג' הצעתי שאם לא עושים את ה-25% בתוך שנתיים וחצי, התכנית, יפקע תוקפה אבל הוועדה המחוזית יכולה להאריך את התוקף.

כרמל שאמה-הכהן: מי בעד הצעתו של חבר הכנסת דב חנין?

כרמל שאמה-הכהן: הצבעה בעד – 4 נגד – 6 נמנעים – אין הצעתו של חבר הכנסת חנין לא נתקבלה

תומר רוזנר: לגבי הסעיף המקורי?

כרמל שאמה-הכהן: אנחנו מצביעים עכשיו שוב על הסעיף המקורי ללא השינוי של דב חנין.

כרמל שאמה-הכהן: מי בעד?

כרמל שאמה-הכהן: הצבעה בעד – רוב נגד – אין נמנעים – אין הסעיף אושר.

כרמל שאמה-הכהן: לגבי הרביזיה השנייה, אנחנו לא נעמיד אותה עכשיו להצבעה לגבי סעיף ההגדרות.

כרמל שאמה-הכהן: אני מבין שיש לנו עוד טיפה זמן לבחון את הרביזיה, אז אני חשבתי שזה המועד האחרון עכשיו.

כרמל שאמה-הכהן: מה שאני מבקש מחברי הכנסת, מי שיש לו הצעה לגבי הגדרה של דיור בר השגה, שחושב אפשר להשיג עליה הסכמה ולהכניס אותה לחוק, שיגיש אותה אלי כדי שנבחן אותה ולנסות להכניס אותה לחוק, עד יום ראשון בבוקר.

יעקב אדרי: אדוני היושב ראש, מכיוון שאתה ניהלת משא ומתן גם עם משרד ראש הממשלה, אני מציע שתעלה את הנושא של מבני הציבור, כדי לשמוע מה התשובות.

כרמל שאמה-הכהן: אנחנו מחכים להצעותיכם.

כרמל שאמה-הכהן: אני מנסה לגלגל את זה.

כרמל שאמה-הכהן: הישיבה נעולה.